《相逢行赠文伯纯同年》
宋代·戴表元

昔日相逢面如雪，今日相逢面如铁。
人生年少得几时，动作风如十年别。
十年别久未为恶，频见亦无年少乐。
寒栖夜雨金琐梦，故园春风白袍客。
雕鞍骏马纷纷来，西城乱花春渐开。
与君追逐觉老丑，一笑且醉高阳杯。
相逢得醉今日好，醉眼相思还易老。
只图留君日日醉，醉裹忘却江南道。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》